PolyAgent/wiki_georgian_en_parallel_20231101 huggingface dataset:
პოლ საბატიე (ქიმიკოსი)

პოლ საბატიე (ქიმიკოსი)
პოლ საბატიე (დ. 5 ნოემბერი, 1854, კარკასონი — გ. 14 აგვისტო, 1941, ტულუზა) — ფრანგი ქიმიკოსი, პარიზის მეცნიერებათა აკადემიის წევრი (1913).
1877 წელს დაამთავრა ტულუზის უმაღლესი პედაგოგიური ინსტიტუტი. 1844–1930 წლებში იყო ტულუზის უნივერსიტეტის პროფესორი. მუშაობდა ორგანული კატალიზის დარგში. 1927 ჟან სანდერანთან ერთად ნიკლის კატალიზატორზე ეთილენისა და წყალბადის გატარებით მიიღო ეთანი. 1909 განახორციელა უჯერ კარბომჟავათა ჰიდრირება. შეისწავლა კონდენციისა და იზომერიზაციის კატალიზური რეაქციები ჟანგეულებისა და ქლორიდების თანაობისას, ნახშირწყალბადებთან ჰალოგენწყალბადების მიერთება და მოწყვეტა, მძიმე ნახშირწყალბადების კატალიზური კრეგინგი. საბატიეს შრომებმა ხელი შეუწყო ქიმიურ მრეწველობაში ახალი მიმართულების - კატალიზური ორგანული სინთეზის განვითარებას. ნობელის პრემია მიენიჭა (1912).
ლიტერატურა
ფრანგი ქიმიკოსები
დაბადებული 5 ნოემბერი
დაბადებული 1854
გარდაცვლილი 14 აგვისტო
გარდაცვლილი 1941
ნობელის პრემიის ლაურეატები ქიმიაში
ნობელის პრემიის ლაურეატები ანბანის მიხედვით
Camponotus rothneyi krafti

Camponotus rothneyi krafti — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
პარანგი (მაგინდანაო)

პარანგი (მაგინდანაო)
პარანგი (ოფიციალურად პარანგის მუნიციპალიტეტი) ― პირველი კლასის მუნიციპალიტეტი ჩრდილოეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 102 914 ადამიანს შეადგენს. მოიცავს 25 ბარანგაის.
კლიმატი
რესურსები ინტერნეტში
Parang Profile at the DTI Cities and Municipalities Competitive Index
Philippine Census Information
Local Governance Performance Management System
სქოლიო
ჩრდილოეთ მაგინდანაოს მუნიციპალიტეტები
რძიანა სოკოები

რძიანა სოკოები — ქუდიანი სოკოების გვარი ხრაშუნასოკოსებრთა ოჯახისა. მათი ნაყოფსხეულის გადატეხისას ან გადაჭრისას სხვადასხვა ფერის და გემოს რძეწვენი გამოიყოფა. ზოგი სახეობის რძეწვენი ჰაერზე ფერს იცვლის, რაც ერთ-ერთი მნიშვნელოვანი სისტემატიკური ნიშანია რძიანა სოკოების სახეობათა გასარჩევად.
საქართველოში ცნობილია რძიანა სოკოების 34 სახეობა, მათგან ყველა (არყა, მჭადა, მიწაყარა, ყვითელი პაჭიჭა, ჭეჭკეტა და სხვა) საჭმელია.
ლიტერატურა
არტა (ესპანეთი)

არტა (ესპანეთი)
არტა — მუნიციპალიტელიტეტი ესპანეთში, შედის ბალეარის კუნძულების ავტონომიური გაერთიანების ლიევანტის კომარკაში, მდებარეობს კუნძულ მალიორკაზე. ფართობი — 139,79 კმ². მოსახლეობა — 7845 კაცი (2020 წ.).
იხილეთ აგრეთვე
ბალეარის კუნძულების მუნიციპალიტეტები
რესურსები ინტერნეტში
კოსტიჩის მუნიციპალიტეტის ოფიციალური საიტი
სქოლიო
ბალეარის კუნძულების მუნიციპალიტეტები
ვალდელაკალსადა

ვალდელაკალსადა — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის ბადახოსის კომარკის შემადგენლობაში. ფართობი — 99 კმ². მოსახლეობა — 2106 კაცი (2020 წ.).
იხილეთ აგრეთვე
ბადახოსის მუნიციპალიტეტები
რესურსები ინტერნეტში
ვილიარ-დელ-რეის მუნიციპალიტეტის ოფიციალური საიტი
სქოლიო
ბადახოსის მუნიციპალიტეტები
The Edge

The Edge
დევიდ ჰაუელ ევანზი, (დ. 8 აგვისტო, 1961), უფრო მეტად ცნობილი სასცენო სახელით The Edge — ირლანდიელი ვოკალისტი და მუსიკოსი, ჯგუფ U2-ს გიტარისტი. იგი გამორჩეულია გიტარაზე დაკვრისას განსაკუთრებული ჟღერადობით. 2003 წელს ჟურნალმა როლინგ სტოუნი იგი დაასახელა ყველა დროის 100 საუკეთესო გიტარისტის სიაში #24 ადგილზე.
რესურსები ინტერნეტში
U2.com
Music Rising
ირლანდიელი მუსიკოსები
ირლანდიელი მომღერლები
U2-ს წევრები
დაბადებული 1961
დაბადებული 8 აგვისტო
დალაქლი (ყუბის რაიონი)

დალაქლი (ყუბის რაიონი)
დალაქლი — სოფელი აზერბაიჯანში ყუბა-ხაჩმაზის რეგიონის ყუბის რაიონში.
1992 წლის 29 დეკემბრამდე სოფელს პეტროპავლოვკა ერქვა.. პეტროპავლოვკა მას შემდეგ ეწოდა, რაც XIX საუკუნის პირველ ნახევარში რუსეთის მეფის პოლიტიკის შედეგად ცენტრალური პროვინციიდან რუსული ოჯახები დასახლდნენ. 2009 წლის აღწერის მონაცემებით სოფელში ცხოვრობს 1002 კაცი.
რესურსები ინტერნეტში
Azərbaycan Respublikası Quba Rayon İcra Hakimiyyəti
სქოლიო
ყუბის რაიონის სოფლები
ჩურტანლიკული

ჩურტანლიკული — სოფელი რუსეთის ფედერაციაში, ბაშკირეთის რესპუბლიკის ბალტაჩევოს რაიონში.
2010 წლის მონაცემებით, სოფელში ცხოვრობს 129 ადამიანი. რაიონულ ცენტრ სტარობალტაჩევოდან დაშორებულია 24 კილომეტრით. უახლოესი რკინიგზის სადგურია კუედა, რომელიც დაშორებულია 94 კმ-ით.
2002 წლის აღწერის მიხედვით, მოსახლეობის უმრავლესობას ბაშკირები შეადგენენ (57%).
რესურსები ინტერნეტში
Совет муниципальных образований Республики Башкортостан.
სქოლიო
ბალტაჩევოს რაიონის სოფლები
Pleurotomella coelorhaphe

Pleurotomella coelorhaphe — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
შაჰანშა

შაჰანშა, აგრეთვე ცნობილი როგორც შაჰანშა იბნ მანუჩაჰრი (დ. ? — გ. 1200, შემახა) — შირვანის 22-ე შაჰი 1197-1200 წლებში, ქესრანიდების დინასტიიდან.
1197 წელს, ახსითან I-ის გარდაცვალების შემდეგ, შირვანშაჰის თანამდებობა შაჰანშამ დაიკავა. ეს თანამდებობა მას 3 წლის განმავლობაში, გარდაცვალებამდე, 1200 წლამდე ეკავა. შაჰანჰას გარდაცვალების შემდეგ, მომდევნო შირვანშაჰი ფარიბურზ II გახდა.
სქოლიო
შირვანშაჰები
გარდაცვლილი 1200
კიმ კარდაშიანი

კიმ კარდაშიანი (სრული სახელი: კიმბერლი ნეოლ კარდაშიან უესტი; დ. 21 ოქტომბერი, 1980, ლოს-ანჯელესი, კალიფორნია) — სომხური წარმოშობის ამერიკელი ბიზნესმენი, მსახიობი და მოდელი. იგი ცნობილი გახდა მას შემდეგ, რაც გავრცელდა მისი და ყოფილი შეყვარებულის, რეი ჯეის სექს-ფირები და ტელეარხზე E! ნაჩვენები რეალიტი შოუ მისი და მისი ოჯახის წევრების მონაწილეობით. მისი მამა რობერტ კარდაშიანი, გარდაცვლილია. კიმს ჰყავს ორი და: კლო და კორტნი კარდაშიანები. 2021 წლის 6 აპრილს მისმა ქონებამ 1 მილიარდ აშშ დოლარს გადააჭარბა.
ადრეული ცხოვრება
კიმ კარდაშიანი დაიბადა 1980 წლის 21 ოქტომბერს, ლოს-ანჯელესში, კალიფორნიაში, ის არის რობერტ კარდაშიანისა და კრის ჯენერის საერთო შვილი. კარდაშიანს ჰყავს ორი და: კლო და კორტნი კარდაშიანები, და უმცროსი ძმა რობ კარდაშიანი. კიმის დედა ჰოლანდიური, ინგლისური, ირლანდიური და შოტლანდიური ფესვებისაა, მისი მამა კი მესამე თაობის სომეხი ამერიკელი იყო. მისი მშობლები ერთმანეთს 1991 წელს დაშორდნენ, მისი დედა იმავე წელს დაქორწინდა 1976 წლის ზამთრის ოლიმპიურ ჩემპიონ კეიტლინ ჯენერიზე, ამ ქორწინების შედეგად კიმს ჰყავს ნახევარძმები: ბარტონი, ბრენდონი, ბროდი და ნახევარდები: ქეიზი, კენდალი და კაილი. ის სწავლობა მერიმაუნთის უმაღლეს სკოლაში, ეს არის კათოლიკე გოგონათა სასწავლებელი ლოს-ანჯელესში.
რელიგია
კიმ კარდაშიანი ქრისტიანია, ის თავის თავს „ძალიან რელიგიურ ადამიანს“ უწოდებს. 2019 წლის 30 ოქტომბერს, სომხეთში, ეჩმიაძინის მონასტერში მისი სამი უმცროსი შვილი ბაპტისტად მოინათლა.
პირადი ცხოვრება
2000 წელს 19 წლის ასაკში დაქორწინდა მუსიკალურ პროდიუსერ დეიმონ ტომასზე, რომელსაც 2004 წელს დაშორდა. 2011-2013 წლებში დაქორწინებული იყო ამერიკელ NBA-ს კალათბურთელ კრის ჰამფრისზე. 2014 წელს დაქორწინდა ამერიკელ რეპერ კანიე უესტზე რომელთანაც 4 საერთო შვილი ჰყავს. მათი მესამე და მეოთხე შვილი სუროგაციით დაიბადა. 2021 წლის აპრილის მონაცემებით კარდაშიანის ქონება 1 მილიარდ ამერიკულ დოლარს შეადგენს.
რესურსები ინტერნეტში
კიმ კარდაშიანის ოფიციალური საიტი
სქოლიო
ამერიკელი მსახიობები
დაბადებული 1980
დაბადებული 21 ოქტომბერი
ამერიკელი ბიზნესმენები
უდაბნოს რკინის გამოსადნობი სახელოსნოები

უდაბნოს რკინის გამოსადნობი სახელოსნოები — არქეოლოგიური ძეგლი საგარეჯოს მუნიციპალიტეტის სოფელ უდაბნოს მთელს ტერიტორიაზე. მათი უმეტესობა განლაგებულია ხეობებისა და ხრამების ნაპირებზე. სახელოსნოები თარიღდება ძვ. წ. I ათასწლეულის დასაწყისით. სახელოსნოების უმეტესობა აღმოჩენილი იქნა 1980-იან წლებში კახეთის არქეოლოგიური ექსპედიციის მიერ, კონსტანტინე ფიცხელაურის ხელმძღვანელობით.
სახელოსნოების დიდი კონცენტრაციაა სოფელ სათაფლის სამხრეთ-აღმოსავლეთით, 5 კილომეტრის მოშრებით, რკინის მთის გარშემო და ამავე ამავე სახელწოდების მთის მიდამოებში, რომელიც დავითგარეჯის აღმოსავლეთით, 4-5 კილომეტრის მოშრებით მდებარეობს. სახელოსნოები წარმოდგენილია წითელი ლაქებით, რასაც ქმნის დამწვარი ლოდები და თიხნარი ნიადაგი. ბევრ მათგანზე კარგად ჩანს ერთ სწორ ხაზზე განლაგებული, რამდენიმე მოგრძო, ოთხკუთხა სათავსი ან მათი კვალი. წესისამებრ, არცერთ მათგამზე არქეოლოგიური მასალა არ აღმოჩნდა.
1988 წელს კახეთის არქეოლოგიურმა ექსპედიციამ შეისწავლა სოფელ უდაბნოში, მწარე წყლად წოდებულ ტერიტორიაზე მდებარე ერთ-ერთი სახელოსნო. მიწის ზედაპირიდან 60 სანტიმეტრის სიღრმეზე ამოღებულ ნახევრადმიწურულს შიდა მხარეს, ქვის მშრალი წყობით, კედელი ჰქონდა ამოშენებული. სათავსის წინ გაიწმინდა რკინის გამოსადნობი ორი ღუმელი, რომლებიც 1.3 მეტრის დიამეტრის, წრიულად განლაგებული, ვერტიკალურად ჩადგმული, ბრტყელი ქვებით იყო ნაგები.
ლიტერატურა
საგარეჯოს მუნიციპალიტეტის არქეოლოგიური ძეგლები
ჯონკა

ჯონკა — ხის იალქნიანი ორ-ოთხანძიანი ხომალდი. განკუთვნილია სამდინარო და საზღვაო ცურვისათვის. გავრცელებულია სამხრეთ-აღმოსავლეთ აზიაში. იალქნიანი ფლოტის ეპოქაში ჯონკა სამხედრო დანიშნულებითაც გამოიყენებოდა; თანამედროვე დროში ჯონკებით გადააქვთ ტვირთი, ზოგჯერ საცხოვრებლადაც გამოიყენება. აქვს მცირე წყალშიგი; ტვირთამწეობა — 600 ტონამდე. მისი დამახასიათებელი თავისებურებებია ძალიან ფართო, გეგმით თითქმის სწორკუთხოვანი ცხვირი და კიჩო, ოთხკუთხა ფორმის იალქნები, რომლებიც დამზადებულია ჭილოფითა და ბამბუკის ლარტყებით.
ლიტერატურა
Джонка // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978.
რესურსები ინტერნეტში
World of Boats (EISCA) Collection ~ Keying II Hong Kong Junk
China Seas Voyaging Society
The Free China, homepage of one of the last remaining 20th century junks, with video.
იალქნიანი ხომალდები
მანტრა

მანტრა (სანსკ. मन्त्र mantra ”საფიქრელი”) — ინდუისტური სალოცავი ფორმულა, ძირითადად მოკლე, რამდენიმე სიტყვის შემცველი გამონათქვამი სანსკრიტულ ენაზე. მანტრა მიმართულია რომელიმე ღვთაებისადმი და მის განსადიდებლად წარმოითქმის.
მანტრების უმეტესობა მარცვალი აუმ-ით იწყება, მაგალითად ერთ-ერთი ყველაზე ცნობილი მანტრაა შივასადმი მიმართული: aum namah shivaaya "აუმ, თაყვანისცემა შივას!"
იხილეთ აგრეთვე
კირტანა
რესურსები ინტერნეტში
Abe, R. The weaving of mantra: Kukai and the construction of esoteric Buddhist discourse. (New York: Columbia University Press, 1999.)
Beyer, S. Magic and ritual in Tibet: the cult of Tara. (Delhi: Motilal Banarsisdass, 1996).
Conze, E. Buddhism : its essence and development. (London : Faber, c1951).
სანსკრიტული სიტყვები და ფრაზები
ბუდისტური პრაქტიკები
ინდუისტური ფილოსოფიის კონცეფციები
მისტიკა
შაბდისკენ მიმავალი გზები
საგალობლები
კუპერ-კრიკი

კუპერ-კრიკი, წინა სახელწოდება კუპერზ-კრიკი — შრობადი (კრიკი) მდინარე ავსტრალიის ცენტრალურ ნაწილში. გაედინება კუინზლენდისა და სამხრეთი ავსტრალიის შტატების ტერიტორიაზე. სათავე აქვს დიდი წყალგამყოფი ქედის დასავლეთ ფერდობზე. კვეთს დიდი არტეზიული აუზის ნახევარუდაბურ და უდაბურ ტერიტორიებს. სიგრძე 1420 კმ, აუზის ფართობი 297 547 კვ.კმ.
უმეტესად საზრდოობს წვიმისა და გრუნტის წყლებით. წყლის საშუალო ხარჯი 70 მ³/წმ. წყალმოვარდნებისა და ძლიერი წვიმების დროს კუპერ-კრიკი აღწევს ეირის ტბამდე.
იმ ადგილებს, სადაც კუპერ-კრიკი გაედინება კლიმატი ცხელი და მშრალია. ნალექების რეჟიმი არასტაბილურია.
რესურსები ინტერნეტში
Aerial Video of the Cooper Creek at Innamincka
Australian Society for Limnology
Primary Industries and Resources SA - Cooper and Diamantina
Floods of Lake Eyre
სქოლიო
კუინზლენდის მდინარეები
სამხრეთ ავსტრალიის მდინარეები
ბარა-დუ-გარსასი

ბარა-დუ-გარსასი — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 318 მეტრზე. მიეკუთვნება მარანიანის შტატის ჩრდილო-აღმოსავლეთ მეზორეგიონს. შედის ეკონომიკურ-სტატისტიკურ მიკრორეგიონ მედიუ-არაგუაიის შემადგენლობაში.
2010 წლის მონაცემებით, მოსახლეობა 56 560 ადამიანს შეადგენდა, მოსახლეობის სიმჭიდროვე 6.23 კმ²-ზე. ფართობი 9 078 კმ²-ია.
იხილეთ აგრეთვე
მატუ-გროსუ
ბრაზილიის შტატები
რესურსები ინტერნეტში
Estimativas da população para 1º de julho de 2009
Ranking decrescente do IDH-M dos municípios do Brasil
მატუ-გროსუს შტატის მუნიციპალიტეტები
მედიატოვო

მედიატოვო — სოფელი რუსეთის ფედერაციაში, ბაშკირეთის რესპუბლიკის ბელოკატაის რაიონში.
2010 წლის მონაცემებით სოფელში ცხოვრობს 192 ადამიანი. რაიონულ ცენტრ ნოვობელოკატაიდან დაშორებულია 27 კილომეტრით. უახლოესი რკინიგზის სადგურია უნკურდა, რომელიც დაშორებულია 63 კმ-ით.
რესურსები ინტერნეტში
Совет муниципальных образований Республики Башкортостан.
Абсалямово на портале «Генеалогия и Архивы»
Деревня Апсалямово на портале novo-belokatay.ru
ბელოკატაის რაიონის სოფლები
კანჩენჯანგის ეროვნული პარკი

კანჩენჯანგის ეროვნული პარკი — ბიოსფერული ნაკრძალი, მდებარეობს ინდოეთის ჩრდილო-დასავლეთით შტატ სიკიმში, ნეპალის საზღვართან.
შეიქმნა 1977 წელს მაღალმთიანი ჰიმალაური ლანდშაფტის დაცვის მიზნით. ეროვნული პარკი განთავსებულია ზღვის დონიდან 1829–8585 მეტრის ფარგლებში. პარკის ფართობია 1 784 კმ². მოიცავს შტატის მეოთხედ ნაწილს. პარკის მთელი ტერიტორია მდებარეობს მდინარე ტისტის აუზში. პარკს დასავლეთით ესაზღვრება ნეპალი, საზღვარზე მდებარეობს მწვერვალი კანჩენჯანგა.
პარკში მრავალი ჩანჩქერია, რომელთა შორის უდიდესის სიმაღლეა 160 მეტრი.
2016 წლის 17 ივლისს ეროვნული პარკი შეიტანეს იუნესკოს მსოფლიო მემკვიდრეობის ძეგლების სიაში.
სქოლიო
მსოფლიო მემკვიდრეობის ძეგლები ინდოეთში
ინდოეთის ეროვნული პარკები
ხუნანის სამზარეულო

ხუნანის სამზარეულო, ასევე ცნობილი როგორც ციანგის სამზარეულო. იგი შედგება სიანგის რეგიონის, დონტინგის ტბისა და ჩინეთის დასავლეთ ჰუნანის პროვინციის სამზარეულოსგან. ეს არის ჩინური სამზარეულოს რვა საუკეთესო ტრადიცია და კარგად არის ცნობილი თავისი ცხელი და პიკანტური არომატით, სუფთა არომატით და ღრმა ფერებით. სამზარეულოს ჩვეულებრივ ტექნიკას მიეკუთვნება მოხარშვა, შეწვა, მოხრაკვა და შებოლვა . რეგიონის სოფლის მეურნეობის უხვი მოსავლის გამო, ხუნანის კერძების ინგრედიენტები მრავალფეროვანია.
ისტორია
ხუნანის სამზარეულოში გამოყენებული კერძის მომზადების უნარების ისტორია მე -17 საუკუნეს უკავშირდება. ჩილის წიწაკა პირველად ნახსენებია პროვინციის ადგილობრივ გაზეთებში, რომელიც თარიღდება 1684 წლით, იმპერატორი სიუანეს 21-ე წელს. თავისი ისტორიის განმავლობაში, ჰუნანის სამზარეულომ აითვისა სხვადასხვა ადგილობრივი ფორმა, საბოლოოდ კი დამკვიდრდა საკუთარ სტილში. ზოგიერთი ცნობილი კერძია: 麻辣鸡丁 შემწვარი ქათამი 麻辣鸡丁 პიკანტური სოუსით (麻辣鸡丁) და შებოლილი ღორის ხორცი, ხმელი გრძელი მწვანე ლობიოთი (干豆角蒸腊肉).
ხუნანის სამზარეულო შედგება სამი ძირითადი სტილისგან:
მდინარე ციანგის სტილი: წარმოშობილია Changsha, სიანტანისგან და ჰენგიანგისგან
დონტინგის ტბის სტილი: წარმოშობილია იუეიანისგან, იიანგისგან და ჩანგდედან
დასავლური ხუნანის სტილი: წარმოშობით ჟანჟჯიაჯიიდან, ჯიშოუდან და ჰუაიჰუასგან
მახასიათებლები
აქაურ სამზარეულოში ძალიან პოპულარულია წიწაკა და მისი მახასიათებლების გამო უამრავ კერძში იყენებენ. ხშირად ის გამოიყენება გამხმარ მდგომარეობაში. ხუნანის სამზარეულო ხშირად ცხარეა არა მხოლოდ სუფთა ჩილის შემცველობის გამო, არამედ იგი შეიცავს უფრო მრავალფეროვან ახალ ინგრედიენტებსაც. როგორც ხუნანის, ასევე სიჭუანის სამზარეულოს შეიძლება მნიშვნელოვნად ცხიმიანი ეწოდოს. მეტად ცხიმიანი, ვიდრე ჩინეთის სხვა სამზარეულოები, მაგრამ სიჭუანის კერძები ზოგადად უფრო ზეთოვანია, ვიდრე ხუნანის კერძები. კიდევ ერთი მახასიათებელი, რომელიც განასხვავებს ხუნანის სამზარეულოს სიჭუანის სამზარეულოსგან, არის ის, რომ ხუნანის სამზარეულო ბევრად უფრო ხშირად იყენებს შებოლილ საქონელს კერძებში.
სეზონებთან ერთად ხუნანური სამზარეულოს მენიუ იცვლება. ცხელ და ნოტიო ზაფხულში, საუზმე, როგორც წესი, იწყება ცივი კერძებით ან ცივ ჭურჭელში მომზადებული კერზებით, რომელსაც აქვს სპეციალური სტრუქტურა ფორების გასახსნელად და ზაფხულში სიგრილის შესანარჩუნებლად. ზამთარში პოპულარული არჩევანია ცხელი ქოთანი, რომელიც ცივ თვეებში სითბოს ინარჩუნებს. სპეციალური ცხელი ქვაბი, სახელწოდებით yuanyang huoguo (鸳鸯火锅 ) გამოირჩევა ქოთნის ორ მხარეზე გაყოფის ტექნოლოგიით - პიკანტური და რბილი. ხუნანის სამზარეულოს ერთ-ერთი კლასიკური კერძი, რომელსაც რესტორნებსა და სახლებში შეხვდებით არის წიწაკაში შემწვარი ღორის ხორცი. იგი მზადდება რამდენიმე საერთო ინგრედიენტით: ღორის ხორცი, მწვანე წიწაკა, ფერმენტირებული შავი ლობიო და სხვა სანელებლები.
ზოგადად, ხუნანის სამზარეულოს განხილვის დროს, როგორც წესიჩამოითვლება პიკანტური კერძების დიდი რაოდენობა, მაგრამ არა ყოველთვის ძალიან ცხელი და ცხარე.
სქოლიო
ჩინური სამზარეულო
ხუნანის სამზარეულო
Hausen am Bussen

Hausen am Bussen is a town in the district of Alb-Donau in Baden-Württemberg in Germany.
References
Alb-Donau-Kreis
Württemberg
Earthling (ალბომი)

Earthling (ალბომი)
Earthling — ინგლისელი მუსიკოს დეივიდ ბოუის სტუდიური ალბომი, გამოცემული 1997 წელს.
დისკი მუსიკოსის სხვა ალბომებთან შედარებით ნაკლებად პოპულარული იყო, თუმცა დადებითი შეფასებებიც ხვდა წილად. მასში შეტანილია ორი წარმატებული სიმღერა I’m Afraid of Americans და Little Wonder. სიმღერა Seven Years in Tibet ჩინეთში სინგლის სახით გამოიცა. მასში ბოუი ჩინურ ენაზე მღერის.
სიმღერების სია
ჩარტები და სერტიფიცირებები
ყოველკვირეული ჩარტები
წლის საბოლოო ჩარტები
სერტიფიცირებები
რესურსები ინტერნეტში
ინფორმაცია საიტზე Discogs
სქოლიო
1997 წლის ალბომები
დეივიდ ბოუის ალბომები
Iron Fist

Iron Fist — ბრიტანული მძიმე მეტალ ჯგუფ მოუტერჰედის მეხუთე სტუდიური ალბომი, გამოსული 1982 წლის 17 აპრილს. ალბომმა დაიკავა მეექვსე ადგილი ბრიტანეთის ალბომების ჩარტში. იგი გამოვიდა ამავე სახელწოდების სინგლის გამოშვების შემდეგ, 3 აპრილს, რომელმაც ბრიტანეთის სინგლების ჩარტში ოცდამეცხრე ადგილი დაიკავა. ეს იყო უკანასკნელი ალბომი, რომელიც ჯგუფის ამ შემადგენლობამ ჩაწერა (ლემი, კლარკი, ტეილორი).
სიმღერების სია
ყველა სიმღერა დაწერილია იენ კილმისტერის, ედი კლარკისა და ფილ ტეილორის მიერ.
მხარე 1
Iron Fist – 2:55
Heart of Stone – 3:04
I'm the Doctor – 2:43
Go to Hell – 3:10
Loser – 3:57
Sex & Outrage – 2:10
მხარე 2
America – 3:38
Shut It Down – 2:41
Speedfreak – 3:28
(Don't Let 'em) Grind Ya Down – 3:08
(Don't Need) Religion – 2:43
Bang to Rights – 2:43
CD ბონუს ტრეკები
Remember Me, I'm Gone (B-მხარე სინგლისა Iron Fist) – 2:18
(Don't Let 'em) Grind Ya Down (ალტერნატიული ვერსია) – 3:09
Lemmy Goes to the Pub (ალტერნატიული ვერსია სიმღერისა Heart of Stone) – 3:02
Same Old Song, I'm Gone (ალტერნატიული ვერსია სიმღერისა Remember Me, I'm Gone) – 2:20
Young and Crazy (ინსტრუმენტული ვერსია სიმღერისა Sex & Outrage) – 2:12
დელუქს გამოცემა: დისკი 2 (საკონცერტო შესრულება ტორონტოში)
Remember Me, I'm Gone – 2:19
Overkill – 2:52
Heart of Stone – 3:07
Shoot You in the Back – 3:10
The Hammer – 3:19
Jailbait – 3:56
America – 3:23
(Don't Need) Religion – 3:20
Capricorn – 4:23
(Don't Let 'Em) Grind You Down – 3:24
(We Are) The Roadcrew – 3:08
No Class – 2:32
Bite the Bullet – 1:30
The Chase Is Better Than the Catch – 5:13
Bomber – 4:53
ტრეკი 1: სინგლის Iron Fist B-მხარე
ტრეკები 2-15: საკონცერტო შესრულება ტორონტოში, ონტარიო, 1982 წლის 12 მაისი
პერსონალი
მოუტერჰედი
ლემი კილმისტერი – ბას გიტარა, მთავარი ვოკალი;
ედი კლარკი – გიტარა, თანა-პროდიუსერი;
ფილ ტეილორი – დასარტყმელი საკრავები.
სქოლიო
მოუტერჰედის ალბომები
1982 წლის ალბომები
ტაზტუბა

ტაზტუბა — სოფელი რუსეთის ფედერაციაში, ბაშკირეთის რესპუბლიკის ბურაევოს რაიონში.
2010 წლის მონაცემებით სოფელში ცხოვრობს 12 ადამიანი. რაიონულ ცენტრ ბურაევოდან დაშორებულია 29 კილომეტრით. უახლოესი რკინიგზის სადგურია იანაული, რომელიც დაშორებულია 97 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (92 %).
რესურსები ინტერნეტში
Совет муниципальных образований Республики Башкортостан.
სქოლიო
ბურაევოს რაიონის სოფლები
ჩინთის ნამოსახლარი

ჩინთის ნამოსახლარი — არქეოლოგიური ძეგლი დუშეთის მუნიციპალიტეტის სოფელ ჩინთში, მდინარე არაგვის მარცხენა ნაპირას, საკარმიდამო ნაკვეთზე. განეკუთვნება ძველი წელთაღრიცხვით მეოთხე ათასწლეულის პირველ ნახევარს და განვითარებულ შუა საუკუნეებს.
1986-1988 წლებში ძეგლი გათხარა ისტორიის, არქეოლოგიისა და ეთნოგრაფიის ინსტიტუტის აღმოსავლეთ საქართველოს მთიანეთის არქეოლოგიურმა ექსპედიციამ (ხელმძღვანელი რ. რამიშვილი). ნამოსახლარზე საცხოვრებელი და სამეურნეო ნაგებობები არ დადასტურდა. აღმოჩნდა ნამოსახლარისთვის დამახასიათებელი მასალა: ქვედა კულტურულ ფენაში (ძველი წელთაღრიცხვით მეოთხე ათასწლეულის პირველი ნახევარი) — თიხის ჭურჭლის ნატეხები, ირმის რქის თოხები, სატარე ნახვრეტებით, ობსიდიანისა და კაჟის იარაღი, მინიატურული სანაყები, ხელსაფქვავები, ცხოველთა ძვლები, შემკული რელიეფური ორნამენტით, კერამიკის ნატეხები და სხვა, ზედა კულტურულ ფენაში (განვითარებული შუა საუკუნეები) — მოჭიქული თიხის ჭურჭლის ნატეხები და კვირისტავი. აღმოჩენილი მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში.
ლიტერატურა
დუშეთის მუნიციპალიტეტის არქეოლოგიური ძეგლები
საკაოს სამზიარის უდაბნო

საკაოს სამზიარის უდაბნო — მონასტერი სოფელ საკაოში, მდინარე საკაურას ხეობაში, ონის მუნიციპალიტეტში. მდინარის მარცხენა მხარეს სამონასტრო ანსამბლის ნაშთებია. კომპლექსი „სამზიარის უდაბნოს“ სახელითაა ცნობილი. დანგრეულია მონასტრის ეკლესიაც, თუმცა, შემონახული ცნობის მიხედვით, ის ერთნავიანი შენობა იყო, რომელსაც სამხრეთით მიშენებული ჰქონდა სამწირველო, ხოლო დასავლეთით საქალებო. ნაშენები იყო თლილი ქვისა და კირისგან. ეკლესია შემკული იყო რამდენიმე ქანდაკებით და წარწერით.
ამავე სოფლის ზემოთ არის ქაშუეთის წმინდა გიორგის სახელობის ეკლესია. შემორჩენილია X საუკუნით დათარიღებული ერთი ხატი. მონასტრის დაარსება ამავე საუკუნეს უნდა მივაკუთვნოთ.
ლიტერატურა
ვაჟა გობეჯიშვილი, რაჭის მონასტრები, თბ., 2006, გვ. 66–67
ქართული ეკლესია-მონასტრები
ონის მუნიციპალიტეტის ტაძრები
Living in the Material World

Living in the Material World — ინგლისელ მუსიკოს ჯორჯ ჰარისონის მესამე სტუდიური ალბომი, რომელიც 1973 წელს ლეიბლზე Apple. ალბომს RIAA-სგან გამოცემიდან მხოლოდ 2 დღის შემდეგ ოქროს სტატუსი მიენიჭა. იგი იქცა ჰარისონის რიგით მეორე #1 ალბომად აშშ-ში. მასში შეტანილია წარმატებულ სინგლზე გამოცემული სიმღერა „Give Me Love (Give Me Peace on Earth)“.
სიმღერების სია
ყველა სიმღერის ავტორი - ჯორჯ ჰარისონი.
ორიგინალური გამოცემა
მხარე 1
Give Me Love (Give Me Peace on Earth) – 3:36
Sue Me, Sue You Blues – 4:48
The Light That Has Lighted the World – 3:31
Don't Let Me Wait Too Long – 2:57
Who Can See It – 3:52
Living in the Material World – 5:31
მხარე 2
The Lord Loves the One (That Loves the Lord) – 4:34
Be Here Now – 4:09
Try Some, Buy Some – 4:08
The Day the World Gets 'Round – 2:53
That Is All – 3:43
2006 წლის რემასტერი
დამატებითი სიმღერები
Deep Blue – 3:47
Miss O'Dell – 2:33
დამატებითი DVD
Give Me Love (Give Me Peace on Earth) (ტოკიო, 1991 წლის 15 დეკემბერი)
აუდიო:
PCM Stereo
Dolby Digital 5.1
DTS 5.1
Miss O'Dell (ალტერნატიული ვერსია)
Sue Me, Sue You Blues (აკუსტიკური დემო ვერსია)
Living in the Material World
2014 წლის რემასტერები
დამატებითი სიმღერები
Deep Blue – 3:47
Miss O'Dell – 2:33
Bangla Desh – 3:57
პერსონალი
ჯორჯ ჰარისონი – ვოკალი, ელექტრონული და აკუსტიკური გიტარები, დობრო, სიტარი, ბეკ-ვოკალი
ნიკი ჰოპკინზი – ფორტეპიანო, ელექტრონული პიანინო
გერი რაიტი – ორგანი, ჰარმონიუმი, ელექტრონული პიანინო, კლავესინი
კლაუს ფორმანი – ბას-გიტარა, კონტრაბასი, ტენორული საქსოფონი
ჯიმ კელტნერი – დასარტყმელი საკრავები, პერკუსია
რინგო სტარი – დასარტყმელი საკრავები, პერკუსია
ჯიმ ჰორნი – საქსოფონები, ფლეიტა, ვალტორნების არანჟირება
ზაკირ ჰუსეინი – ტაბლა
ჯონ ბარემი – ორკესტრის და გუნდის არანჟირება
ლეონ რასელი – პიანინო (Try Some, Buy Some)
ჯიმ გორდონი – dდასარტყმელი საკრავები, დაირა (Try Some, Buy Some)
პიტ ჰემი – აკუსტიკური გიტარა (Try Some, Buy Some)
ჩარტები
ყოველკვირეული ჩარტები
Original release
ხელახალი გამოცემა
წლის საბოლოო ჩარტები
სერტიფიცირებები
სქოლიო
ჯორჯ ჰარისონის ალბომები
1973 წლის ალბომები
ალბომები ფილ სპექტორის პროდიუსერობით
გოგიჩაშვილი

გოგიჩაშვილი
საკუთარი სახელი გოგიჩაშვილი შეიძლება აღნიშნავდეს ერთ-ერთ შემდეგ პიროვნებათაგანს:
თენგიზ გოგიჩაშვილი — ეკონომისტი, პოლიტიკოსი
მიხეილ გოგიჩაშვილი — სპორტსმენი (მკლავჭიდი)
ქართული გვარები